PRANEŠIMAS ŽINIASKLAIDAI

2024-09-19

**„EPSO-G“ nepriklausoma valdybos nare tapo Rasa Balevičienė**

**Energetikos ministerija naująja „EPSO-G“ nepriklausoma valdybos nare paskyrė Rasą Balevičienę, kuri bus atsakinga už finansų ir investicijų sritį. R. Balevičienė pakeitė iki šių metų kovo 27 d. įmonės valdyboje dirbusią Astą Sungailienę.**

„Grupė infrastruktūros projektams, kurie stiprina Lietuvos energetinę nepriklausomybę, jau dabar skiria rekordines investicijas. Atnaujintoje Nacionalinės energetinės nepriklausomybės strategijoje ir naujoje „EPSO-G“ grupės strategijoje keliami ambicingi tikslai, kuriems pasiekti bus reikalingos dar didesnės investicijos. Todėl vertiname, kad prie valdybos prisijungė ilgametę darbo finansų sektoriuje patirtį turinti ekspertė“, – sako Robertas Vyšniauskas, „EPSO-G“ valdybos pirmininkas.

R. Balevičienė pastaruoju metu vadovavo ne gyvybės draudimo bendrovei „Swedbank P&C Insurance” AS ir gyvybės draudimo bendrovei „Swedbank Life Insurance“ SE, taip pat eina nepriklausomos valdybos narės pareigas finansų startuolyje NIUM.

„EPSO-G“ valdybą sudaro trys nepriklausomi nariai Rasa Balevičienė, Robertas Vyšniauskas ir Liudas Liutkevičius bei du Energetikos ministerijos deleguoti valdybos nariai Dainius Bražiūnas ir Tomas Daukantas.

„EPSO-G“ įmonių grupę sudaro valdymo įmonė „EPSO-G“ ir šešios tiesiogiai patronuojamos įmonės „Amber Grid“, „Baltpool“, „Energy cells“, „EPSO-G Invest“, „Litgrid“ ir „Tetas“. „EPSO-G“ ir Grupės įmonės taip pat turi „GET Baltic“, „Baltic RCC“ OÜ ir „TSO Holding“ AS akcijų. „EPSO-G“ vienintelio akcininko teises ir pareigas įgyvendina Lietuvos Respublikos energetikos ministerija.

**Daugiau informacijos**

Gediminas Petrauskas, „EPSO-G“ komunikacijos partneris

Tel. +370 610 63306, el. paštas gediminas.petrauskas@epsog.lt